1975

## **Straeon**

### Lladrad Meic

Galwodd ffotograffydd ifanc o'r enw Meic Pierce yn y pentref a dangosodd Sabrina Harries ddiddordeb ynddo'n syth. O dipyn i beth daeth y ddau'n ffrindiau agos.

Fisoedd ar ôl i'r ddau ddod i adnabod ei gilydd bu lladrad yn swyddfa'r post - dygwyd yr arian i gyd o'r seff ac wedi ymchwiliad byr arestiwyd Meic am y drosedd. Aethpwyd â Sabrina i mewn i’w holi hefyd and cafodd ei rhyddhau wedi i Meic dyngu nad oedd hi'n gwybod dim am y lladrad.

### Perchennog newydd y Felin

Wedi iddi brynu'r y Felin gofynnodd Nerys Cadwaladr i Bella Davies warchod y lle a thrwy hynny gael aros yn ei chartref.

Wrth i Nerys gylllunio dyfodol y Felin cynigiodd swydd i Cadi Harries fel crochenydd.

### Marwolaeth Bet

Wrth i Sabrina ddathlu ei phenblwydd yn ddeunaw rhuthwyd Bet Harries i'r ysbyty. Roedd gan y doctoriaid newyddion drwg i Dil a'r teulu - roedd posibilrwydd cryf y byddai'n rhaid i Bet dreulio gweddill ei hoes mewn cadair olwyn.

Amau gair y doctor a wnaeth Wayne, and profodd y newydd trist yn wir, a bu farw Bet yn fuan wedi gadael yr ysbyty.

### Mawbysiadu Gareth Wyn

Er mwyn ceisio achub eu priodas penderfynodd Cliff a Megan James geisio mabwysiadu plentyn. Cawsant help i'r perwyl hwn gan Dewi Roderick ac o fewn ychydig fisoedd cyrhaeddodd bachgen i'w fabwysiadu, Gareth Wyn.

### Priodas Wayne a Cadi

Cynyddu wnaeth y tensiwn rhwng Reg a Wayne Harries wrth i Reg sylweddoli fod diddordeb gan Wayne yn Cadi Harries. Bu Reg a Cadi'n trafod eu perthynas ond anfodlon oedd Cadi i roi unrhyw sicrwydd i Reg am y dyfodol.

Daeth ei gwir deimladau i'r wyneb, fodd bynnag, wrth i long Wayne suddo ac Wayne fynd ar goll am rai dyddiau. Wedi iddo gael ei achub penderfynodd y ddau briodi a gwahoddwyd Reg i fod yn was priodas.

Yn y briodas ei hun, Bella fu'n ddigon lwcus i ddal y blodau with i Cadi eu taflu. Cadarnhaodd hyn amheuaeth sawl un fod perthynas yn prysur ddatblygu rhwng Bella a'r Parch. T L Thomas.

### Gelyniaeth Rhian a Nerys

Daeth Bob Cadwaladr, mab Nerys, draw o Ganada ac wrth i Rhian Roderick gyhoeddi erthygl feirniadol am Nerys a’i chynlluniau yn y wasg leol, penderfynodd Nerys, er mawr dristwch i Jacob Ellis, ddychwelyd i Ganada gyda'i mab am gyfnod.

Yn fuan wedi iddi fynd disgynnodd to'r Felin ar ben Bella a T L ac o ganlyniad gorfodwyd Bella i symud i Frynawelon.

### Cartref newydd Cadi

Symudodd Cadi i fyw at y teulu Harries wedi ei phriodas a Wayne ac roedd tensiwn mawr rhyngddi hi a Sabrina. Ychwanegwyd at y tensiwn hwn pan benderfynodd Wayne roi'r gorau i weithio.

Cafodd Dil Harries ei gyflogi fel dyn bar y Deri Arms wrth i Megan Harries dreulio'i hamser gyda Gareth Wyn.

### Damwain Iolo Griffiths

Cyrhaeddodd doctor newydd y pentref - Dr Annest Griffiths. Daeth ei gwr Colin, a’i mab, Iolo, gyda hi.

Sylweddolodd Reg fod gan Iolo ddiddordeb mawr mewn rygbi ac mewn gêm ddiwedd y flwyddyn anafwyd Iolo'n ddrwg - roedd mewn coma.

Ar yr un pryd anafwyd Reg Harries mewn damwain car wrth iddo ddychwelyd o gyfarfod yng Nghaerdydd. Gorweddai Reg a Iolo yn yr un ward yn yr ysbyty a chyda help Reg dechreuodd Iolo ymateb unwaith eto.

## **Cymeriadau a adawodd**

 Dr David Denzil | 12 Chwefror 1975
 Nyrs Jenni | 31 Rhagfyr 1975